text: Crònica - Jornada 8 Segona Catalana: UE Tàrrega 2-3 CF Agramunt | Unió Esportiva Tàrrega Web Oficial
  Crònica - Jornada 8 Segona Catalana: UE Tàrrega 2-3 CF Agramunt
  Cròniques 25-10-2015
  LA UE.TÀRREGA ENSOPEGA EN LA MATEIXA PEDRA DE SEMPRE I CAU A CASA DAVANT L'AGRAMUNT
  UE TÀRREGA 2 - 3 CF AGRAMUNT
  Quelcom haurà de canviar a la UE. Tàrrega perquè la cosa no va be. Desprès de 8 jornades de lliga l'equip no acaba de funcionar com era d'esperar d'un equip que havia perdut la categoria la passada temporada i que s'esperava que fos un dels equips favorits a recupera la categoria perduda. Les coses no surten be des de l'inici, i de moment sembla que el camí del retorn a la categoria perduda s'ha esborrat d'una forma alarmant.
  És cert que l'equip, juga molt be en algunes fases del partit, però també és cert que en moltes altres, l'equip desapareix de sobre el terreny de joc i, equips que pràcticament no juguen a res com el d'aquest passat diumenge, els hi guanyen la partida i s'emporten els tres punts del municipal Joan Capdevila, i també en tants d'altres camps a on ha jugat l'equip blaugrana aquesta temporada. És hora de prendre alguna mesura perquè encara hi ha temps per a moltes coses, perquè hom pensa que desprès de vuit jornades disputades, tot hom ha de ser conscient que aquest, que s'ha emprès des de l'inici del campionat no és el camí correcte ni de bon tros.
  Dit tot això, el partit davant de l'Agramunt va tenir molt poca història o la història de sempre. Dues arribades de l'equip agramuntí als minuts 2 i 8 i zero a dos al marcador. Increïble però cert. A partir d'aquí a jugar a remolt del marcador i els nervis a flor de pell. Intent de reacció i a fallar ocasions tant clares com les que van tenir Arnau al minut 12 , i Oscar al 26 i al 40, abans però, al minut 20 Oscar havia posat l'un a dos al marcador.
  A la represa la UE. Tàrrega va sortir amb més ambició i al minut 49, Ousmane podia empatar el partit però va rematar fora, però, al minut 51 Valentí a la sortida d'un corner empatava de cap a dos gols.. La UE. Tàrrega havia aconseguit el més difícil, remuntar el partit però al 59, a la sortida d'un corner el visitant Rius posava el dos tres que ja va ser definitiu malgrat les ocasions d'Ousmane al 74, que va rematar fora amb tota la porteria per a ell. La de Charly al 82 que va aturar el porter visitant o la de Kaci al 86, que també va acabar amb no res.
  En definitiva, nova decepció blaugrana que deixa a l'equip força tocat. A l'equip, i al tècnic José L Ruiz.
  A destacar que aquest divendres a les 9 del vespre a l'Ateneu, tindrà lloc una Assemblea Extraordinària de Socis de la UE. Tàrrega, en la que tant sols, hi podran assistir els socis que tinguin el carnet en vigor d'aquesta temporada.
  Per altra banda dir que, abans de començar aquest partit davant de l'Agramunt es va fer un minut de silenci per la mor d'Ignasi Castelló el qui fou president de la UE. Tàrrega des del 1997 al 2001.